Vou ’n hartvormige origami-boekmerk | Voelgoed
Tuis Voelgoed Artikels Vou ’n hartvormige origami-boekmerk
Vou ’n hartvormige origami-boekmerk
Gee hierdie Valentynsdag iets handgemaak vir jou geliefde. As hy graag lees is ’n hartvormige origami-boekmerk perfek! Plus dis soveel meer spesiaal omdat jy dit self vir hom gevou het …
STAP 1: Vou die reghoekige patroontjie-papier van jou keuse in die helfte, met die patroon na buite.
STAP 2: Vou dit weereens in die helfte om ’n middellyn te maak. Maak oop.
STAP 3: Vou die een kant op teen 45 grade sodat die buiterand op die middellyn eindig.
STAP 4: Herhaal stap 3 aan die anderkant.
STAP 5: Draai die papier om. Vou die boonste kant af ondertoe omtrent ’n derde van die seksie.
STAP 6: Vou die hoekies in om ’n hartvorm te maak.
Voila! Daar is jou pragtige Valentyn boekmerk. Steek dit vir hom weg in sy boek vir ’n oulike verrassing.